Tabiiy gaz resurslaridan oqilona foydalanish chora-tadbirlari toʻgʻrisida
(resolution, 2024-07-06)

Tabiiy gaz resurslaridan oqilona foydalanish hamda siqilgan gazni avtomobillarga gaz toʻldirish kompressor shoxobchalari (keyingi oʻrinlarda — AGTKSH) orqali sotishni toʻliq raqamlashtirgan holda ulardan noqonuniy foydalanish va baxtsiz hodisalarning oldini olish maqsadida Vazirlar Mahkamasi qaror qiladi: 1. Shunday tartib oʻrnatilsinki, unga muvofiq 2024-yil 1-sentabrdan boshlab neft, gaz (shu jumladan, siqilgan tabiiy va suyultirilgan uglevodorod gazini) va gaz kondensatini qazib olish, qayta ishlash hamda realizatsiya qilish uchun litsenziya olishda hamda belgilangan texnologik jarayonlar va texnologik uskunalarning holati texnik jihatdan tartibga solish sohasidagi normativ hujjatlar talablariga muvofiqligi toʻgʻrisidagi xulosa olishda talabgorlarga: a) litsenziyani olish uchun taqdim qilinadigan hujjatlar hamda ruxsat etishga oid talab va shartlar qatorida quyidagi qoʻshimcha hujjatlarni taqdim etish majburiyati yuklanadi: AGTKSH orqali sotiladigan siqilgan gaz sarfi hisobini bevosita gaz tarqatish ustunlaridagi (dispenserlar) maʼlumotlarni real vaqt rejimida toʻplash va yuritish imkonini beruvchi Davlat axborot tizimlarini yaratish va qoʻllab-quvvatlash boʻyicha yagona integrator “UZINFOCOM” MChJ tomonidan ishlab chiqilgan tizim oʻrnatilganligini tasdiqlovchi hujjat; Energetika vazirligining AGTKSHlar orqali siqilgan gazni sotish uchun yangi litsenziya olish Vazirlar Mahkamasi bilan kelishilganligini tasdiqlovchi taqdimnomasi; b) yangi AGTKSHlarni qurish uchun tabiiy gaz tarmoqlariga ulanishda texnik shartlar va litsenziya faqatgina Vazirlar Mahkamasi bilan kelishilgan holda, Energetika vazirligi taqdimnomasiga muvofiq beriladi. Amaldagi litsenziatlar uchun ushbu bandning “a” kichik bandida nazarda tutilgan talablardan faqat AGTKSH orqali sotiladigan tabiiy gaz sarfi hisobini bevosita gaz tarqatish ustunlaridagi (dispenserlar) maʼlumotlarni real vaqt rejimida toʻplash va yuritish imkonini beruvchi Davlat axborot tizimlarini yaratish va qoʻllab-quvvatlash boʻyicha yagona integrator “UZINFOCOM” MChJ tomonidan ishlab chiqilgan tizimni oʻrnatish talabi 2025-yil 1-yanvardan boshlab majburiy hisoblanadi. 2. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 3. Energetika vazirligi Oʻzbekiston Milliy teleradiokompaniyasi, Axborot va ommaviy kommunikatsiyalar agentligi, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari hamda sohadagi tegishli tashkilotlar bilan birgalikda ushbu qarorning ommaviy axborot vositalari va ijtimoiy tarmoqlarda keng yoritilishini tashkil etsin. 4. Mazkur qarorning bajarilishini nazorat qilish Oʻzbekiston Respublikasi energetika vaziri J.T. Mirzamahmudov zimmasiga yuklansin. 1. Vazirlar Mahkamasining 2022-yil 21-fevraldagi 80-son qarori bilan tasdiqlangan Maxsus elektron tizim orqali ayrim faoliyat turlarini litsenziyalash tartibi toʻgʻrisidagi yagona nizomda: a) 25-ilovada: 4-pozitsiyadagi “Oʻzbekiston Respublikasi Energetika vazirligi huzuridagi Neft mahsulotlari va gazdan foydalanishni nazorat qilish inspeksiyasi” soʻzlari “Oʻzbekiston Respublikasi Energetika vazirligi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasi” soʻzlari bilan almashtirilsin; 5-pozitsiyada: “d” kichik banddagi “Oʻzneftgazinspeksiya” soʻzi “Oʻzenergoinspeksiya” soʻzi bilan almashtirilsin; quyidagi tahrirdagi “z” va “i” kichik bandlar bilan toʻldirilsin: “z) AGTKSH orqali sotiladigan siqilgan gaz sarfi hisobini bevosita gaz tarqatish ustunlaridagi (dispenserlar) maʼlumotlarni real vaqt rejimida toʻplash va yuritish imkonini beruvchi Davlat axborot tizimlarini yaratish va qoʻllab-quvvatlash boʻyicha yagona integrator “UZINFOCOM” MChJ tomonidan ishlab chiqilgan tizim oʻrnatilganligini tasdiqlovchi hujjat; i) AGTKSHlar orqali siqilgan gazni sotish uchun yangi litsenziya olish boʻyicha Energetika vazirligining taqdimnomasi. Bunda Vazirlar Mahkamasining topshiriq xati AGTKSHlar orqali siqilgan gazni sotish uchun yangi talabgorlarga litsenziya berishda Energetika vazirligining taqdimnomasiga asos boʻladi”; 10-pozitsiyadagi “Oʻzneftgazinspeksiya”ning” soʻzi “Oʻzenergoinspeksiya”ning” soʻzi bilan almashtirilsin; b) 26-ilovada: 4-pozitsiyadagi “Oʻzbekiston Respublikasi Energetika vazirligi huzuridagi Neft mahsulotlari va gazdan foydalanishni nazorat qilish inspeksiyasi” soʻzlari “Oʻzbekiston Respublikasi Energetika vazirligi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasi” soʻzlari bilan almashtirilsin; 5-pozitsiyaning “d” kichik bandi va 10-pozitsiyadagi “Oʻzneftgazinspeksiya” soʻzi “Oʻzenergoinspeksiya” soʻzi bilan almashtirilsin. 2. Vazirlar Mahkamasining 2022-yil 22-fevraldagi 86-son qarori bilan tasdiqlangan Maxsus elektron tizim orqali ruxsat etish xususiyatiga ega ayrim hujjatlarni berish tartib-taomillari toʻgʻrisidagi yagona nizomda: a) 3-ilovada: 4-pozitsiyadagi “Oʻzbekiston Respublikasi Energetika vazirligi huzuridagi Neft mahsulotlari va gazdan foydalanishni nazorat qilish inspeksiyasining (“Oʻzneftgazinspeksiya”) hududiy boʻlimlari” soʻzlari “Oʻzbekiston Respublikasi Energetika vazirligi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasining (“Oʻzenergoinspeksiya”) hududiy boshqarmalari” soʻzlari bilan almashtirilsin; 9-pozitsiyaning “b” kichik bandida: toʻrtinchi xatboshidagi “2018-yil 12-yanvardagi 22-son” soʻzlari “2024-yil 31-maydagi 319-son” soʻzlari bilan almashtirilsin; quyidagi mazmundagi oʻn birinchi va oʻn ikkinchi xatboshilar bilan toʻldirilsin: “AGTKSH orqali sotiladigan siqilgan gaz sarfi hisobini bevosita gaz tarqatish ustunlaridagi (dispenserlar) maʼlumotlarni real vaqt rejimida toʻplash va yuritish imkonini beruvchi Davlat axborot tizimlarini yaratish va qoʻllab-quvvatlash boʻyicha yagona integrator “UZINFOCOM” MChJ tomonidan ishlab chiqilgan tizim oʻrnatilganligini tasdiqlovchi hujjat mavjudligi; AGTKSHlar orqali siqilgan gazni sotish uchun yangi litsenziya olish boʻyicha Energetika vazirligining taqdimnomasi berilganligi”; b) 4-ilovaning 4-pozitsiyasidagi “Oʻzbekiston Respublikasi Energetika vazirligi huzuridagi Neft mahsulotlari va gazdan foydalanishni nazorat qilish inspeksiyasining hududiy boʻlimlari” soʻzlari “Oʻzbekiston Respublikasi Energetika vazirligi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasining hududiy boshqarmalari” soʻzlari bilan almashtirilsin; v) 5-ilovaning 4-pozitsiyasidagi “Oʻzbekiston Respublikasi Energetika vazirligi huzuridagi Neft mahsulotlari va gazdan foydalanishni nazorat qilish inspeksiyasining hududiy boʻlimlari” soʻzlari “Oʻzbekiston Respublikasi Energetika vazirligi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasining hududiy boshqarmalari” soʻzlari bilan almashtirilsin.